**EGYÉNI KOMPLEX MÁJUSI GYAKORLAT**

8. szemeszter, május két hete

A gyakorlat időtartama: **2024. május 20-31-éig**

A gyakorlat intézménye: az MTTK által felkért SZABADKAI általános iskolák alsós tagozatai. A hallgatók (csoportvezetők) előre megadják ill. megkapják a számításba jövő iskolák listáját. Hogy ki melyik iskolába, osztályba és tagozatra, illetve csoportba megy, az a hallgatók egymás közti megbeszélésének eredménye.

A gyakorlat előfeltétele: az évközi gyakorlatok pozitív teljesítése.

**Követelmények:**

Egyes tantárgyak módszertani vizsgáinak letétele, valamint a Módszertani gyakorlat 6. és a 7. szemeszter realizálása.

**A hallgatók előzetes aktivitása:**

Azok a hallgatók, akik a fenti feltételeknek eleget tesznek, kötelesek a következőképpen eljárni:

* informálódik a gyakorlatot vállaló szabadkai iskolát illetően, ahova szeretene menni,
* átveszi a Kar által kiadott ajánlólevelet,
* időben elmegy az általános iskolába, ahol a gyakorlatot végzi, és személyesen bemutatkozik (igazgatónak, pedagógusnak, mentor-tanítónak/óvodapedagógusnak).

A **gyakorlat célja**:

* a tanítójelöltek felkészítése elméleti és módszertani ismereteik tudatos gyakorlati alkalmazására egy adott iskolai környezetben a napi oktató-nevelő munkában;
* korszerű ismeretek tudatos alkalmazása;
* az oktató-nevelő munkához elengedhetetlen készségek és képességek fejlesztése;
* az egyes tantárgyak tanítására való felkészítés;
* a napi oktató-nevelő munka gyakorlatához szükséges tudatos tanítói munka megalapozása;
* tanórán kívüli tevékenységekben való részvétel;
* a tanító munkájának tartalmi, módszertani és adminisztratív elemeinek megismerése;
* az iskola belső életének jobb megismerése;
* a pálya iránti elkötelezettség, pozitív viszonyulás erősítése.

**A gyakorlat tartalma**: a hallgató egy általa kiválasztott szabadkai általános iskola 1-4.osztályában a tanító felügyelete mellett folyamatosan részt vesz az oktató-nevelő munkában, azaz ő tervezi és tartja meg az órákat. A tanórák tervezése és megvalósítása mellett a hallgató részt vesz az adott osztály, illetve a választott iskola minden aktivitásában, és ezekről jegyzeteket (naplót) vezet.

**Megjegyzés:**

A hallgató a gyakorlat első és második napján megismerkedik az iskola kijelölt tagozatával, azok munkarendjével, a tanító oktató-nevelő tevékenységével, módszereivel, adminisztrációs munkájával. Amennyiben az itt leírtak már korábban megtörténtek, az első naptól taníthat a hallgató.

A tanító a tanítási egységeket idejében, az órarendi órátmegelőzően 2-3 nappal korábban kiadja. A felkészülés a legnagyobb önállósággal történjen! A megírt óravázlatota tanító idejekorán véleményezi. A vázlat minél lényegre törőbb, módszertanilag tökéletes és áttekinthető legyen (a Kar módszertani tanárának követelményei szerint készüljön)!

Az óra/foglalkozás megvalósítása a tanító felügyelete mellett történjen, folyamatosan kövesse a hallgató munkáját.

A gyakorlat alatt a módszertantanárok, illetve tanársegédek előzetes bejelentkezés után meglátogatják a hallgatókat (a tanárok döntik el, hogy kit keresnek fel).

**Követelmények:** a gyakorlat befejezését követően a mentor (tanító) véleményt mond a hallgató munkájáról, magatartásáról, és ezt lejegyzi a Kar által kiállított, a didaktikai gyakorlat teljesítéséről szóló IGAZOLÁSRA, majd aláírja és hitelesíti az iskola pecsétjével.

**A gyakorlat zárásának módja:** **a hallgató a júniusi vizsgaidőszakra a gyakorlatot bejelenti**, a hitelesített bizonylatot átadja a gyakorlatot vezetőtanárnak, aki ezt a megfelelő módon bevezeti és hitelesíti a leckekönyvbe.

A határidő be nem tartása a félévi aláírás megtagadását vonhatja maga után!

**Értékelés:** *sikeres* vagy *sikertelen* gyakorlat evidentálása a leckekönyvbe.

Megjegyzés: Az önállóan megtartott **óra óravázlatát a megfelelő módszertani tanároknak kell elküldeni** a gyakorlat befejeztével elektronikus formában legkésőbb **június 3-áig.** A módszertani tanár az óravázlatot a módszertani tantárgy (kurzus) végső értékelésénél, az osztályzat lezárásánál figyelembe veszi.

A tanórák tervezése és megvalósítása mellett a hallgató részt vesz az adott osztály, illetve a választott iskola minden aktivitásában (tanítási órán kívüli tevékenységek) és az ezekről vezetett **jegyzeteket (naplót)** a gyakorlat befejeztével elektronikus formában legkésőbb **június 5-éig** elküldi a gyakorlatvezető tanárnak a következő e-mail címre: [**gyakorlatok.tanito.mttk@gmail.com**](mailto:gyakorlatok.tanito.mttk@gmail.com)

A fájl neve: szak, kötőjel, évfolyam, kötőjel, név

Pl.: t-4-Annus Anna

ó-4-Jánosi János

Az **aláírt és hitelesített igazolást** az MTTK portáján lévő dobozba kell betenni.

2023/2024-es iskolaév LECKEKÖNYVSZÁM: \_\_\_\_\_\_\_\_\_

I G A Z O L Á S,

mellyel igazolom, hogy \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a Szabadkai Magyar Tannyelvű Tanítóképző Kar IV. éves hallgatója teljesítette a számára előírt

EGYÉNI KOMPLEX MÁJUSI GYAKORLATOT

Iskola: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Helység: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osztály és tagozat:\_\_\_\_\_\_\_\_\_\_\_\_\_\_\_\_\_

Osztálytanító neve:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A hallgató munkájának rövid kiértékelése (a tanító véleményezi):

(Az iskola/IEI pecsétje)

A hallgató aláírása Osztálytanító aláírása

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum: 2024. \_\_\_\_\_\_\_\_hó \_\_\_\_nap.